
การพัฒนาแผ่นดูดซับน้ำมันและสารเคมีเหลวจากเปลือกกล้วยไข่และไดอะตอมไมต์เคลือบสารสกัดจากเปลือกไม้สนสำหรับจัดการเหตุรั่วไหลในสถานการณ์ฉุกเฉิน
Development of oil and liquid chemical absorbent pads from banana peel and diatomite coated with pine bark extract for managing leaks in emergency situations.
จิราพัชร พุ่มพิน1 พลวรรธน์ โพธิวังตระกูล1 วิภา อาสิงสมานันท์1*
1โรงเรียนวิทยาศาสตร์จุฬาภรณราชวิทยาลัย พิษณุโลก ต.มะขามสูง อ.เมืองพิษณุโลก 65000
อีเมล: wipa.arsing@gmail.com

บทคัดย่อ

	งานนี้มีวัตถุประสงค์เพื่อศึกษาอัตราส่วนของเปลือกกล้วยและไดอะตอมไมต์ที่เหมาะสมเพื่อขึ้นรูปเป็นวัสดุรูพรุนด้วยกระบวนการ freeze drying และการเคลือบวัสดุรูพรุนจากสารสกัดจากเปลือกไม้สนเพื่อเพิ่มคุณสมบัติ hydrophobic แบ่งการทดลองเป็น 3 ตอน ได้แก่ ตอนที่ 1 ศึกษาอัตราส่วนของเปลือกกล้วยและไดอะตอมไมต์ที่เหมาะสมเพื่อขึ้นรูปเป็นวัสดุรูพรุนด้วยกระบวนการ freeze drying พบว่าอัตราส่วนของเปลือกกล้วยและไดอะตอมไมต์ที่อัตราส่วน 5:8 ให้ลักษณะรูพรุนที่สม่ำเสมอและต่อเนื่อง โดยมีขนาดรูพรุนเฉลี่ยที่ 198.6 ± 20.6 m ซึ่งไม่แตกต่างย่างมีนัยสำคัญกับช่องว่างระหว่างเส้นใยของวัสดุดูดซับแบบโพลีโพรพิลีน ตอนที่ 2 ศึกษาการเคลือบวัสดุรูพรุนด้วยสารสกัดจากเปลือกไม้สนด้วยตัวทำละลายแต่ละชนิด พบว่าสารสกัดจากตัวทำละลาย Butanol ให้ประสิทธิภาพ hydrophobic ดีที่สุด โดยมีขนาดมุมสัมผัสเฉลี่ย 122.76 ± 1.45 องศา ตอนที่ 3 ทดสอบประสิทธิภาพของแผ่นดูดซับน้ำมันและสารเคมีเหลวที่พัฒนาขึ้นเปรียบเทียบกับวัสดุดูดซับแบบโพลีโพรพิลีนทางการค้า พบว่า วัสดุดูดซับแบบรูพรุนสูงมีประสิทธิภาพในการดูดซับน้ำมันเบนซินได้ดีที่สุด รองลงมาคือน้ำมันดีเซล น้ำมันหมู และน้ำมันพืช ตามลำดับ และสามารถนำกลับมาใช้ซ้ำได้โดยแผ่นดูดซับน้ำมันและสารเคมีเหลวนี้สามารถช่วยลดต้นทุนการจัดการปัญหาน้ำมันรั่วไหล และสามารถนำไปต่อยอดในเชิงพาณิชย์เป็นวัสดุทางเลือกที่เพิ่มมูลค่าให้กับวัสดุเหลือใช้ทางการเกษตรด้วย 

คำสำคัญ : เปลือกกล้วย,ไดอะตอมไมต์,การฟรีซดราย,วัสดุรูพรุน

